Exqrch/javanese-Komodo-pixelgpt huggingface dataset:
Fryderyk Franciszek Chopin miyos wonten ing Zelazowa Wola, caket kaliyan Warsawa, Polen ing tanggal 1 Maret 1810
Ramanipun ingkang asma Nicolas Chopin aslinipun inggih saking Marainville, Prancis
Déné ibunipun ingkang asma Tekla Justyna Kryzanowka inggih aslinipun saking Polen
Ramanipun inggih minangka guru basa Perancis wonten ing Warschauer Lyzeum lan piyambakipun ugi saged ngginakaken pirantos musik piyul saha flute, déné ibunipun inggih minangka satunggaling pemain piano ingkang saé sanget
Chopin gadhah tigang sedhèrèk kandhung
Ingkang sapisan inggih punika Ludwika Marianna Chopin (1807-1855) ingkang minangka mbakyu kandhungipun Chopin ingkang mbarep
Justyna Izabela Chopin (1811-1881) inggih punika putra angka tiga wonten ing kulawarga Chopin
Saha sedhèrèkipun ingkang paling wuragil inggih asma Emilia Chopim (1812-1827)
Kanggé nyingkiri wontenipun wajib militèr ingkang dipunwajibaken dhateng sadaya tiyang kakung ing Prancis, mila ing taun 1787 Nicolas Chopin lajeng pindhah saking Prancis lan salajengipun netep dumunung wonten ing Polen
Chopin miyos boten dangu sasampunipun kekalih tiyang sepuhipun pindhah dhateng Polen
Chopin inggih gadhah bakat alami kanggé dolanan piano
Perkawis punika saged katitik saking asiling garapan improvisasi-imporvisasinipun nalika nyetel piano
Asiling garapan komposisinipun ingkang sepisanan dipundamel déning Nicolas Chopin inggih punika "Polonaisen g-Minor" lan "Bes-Mayor"
Nalika yuswanipun piyambakipun wolung taun, piyambakipun inggih sampun saged pentas wonten ing sangajengipun tiyang kathah kanggé maragakaken piano konserto kagunganipun Gywortez
Chopin pikantuk pendhidhikan musik ingkang sepisanan déning pianis Bohemia Adalber Ziwny.
André Marie Constant Duméril André Marie Constant Duméril (1774-1860) inggih punika zoolog saking Perancis
Piyambakipun punika profesor anatomi wonten ing Musiyum National d'Histoire Naturelle wiwit taun 1801 ngantos taun 1812
Putranipun, Auguste Duméril, uga dados zoolog
André Marie Constant Duméril punika miyos nalika tanggal 1 Januari 1774 wonten ing kutha Amiens, séda nalika tanggal 14 Agustus 1860 wonten ing Paris.
Anselme Gaëtan Desmarest Anselme Gaëtan Desmarest (6 Maret 1784 – 4 Juni 1838) ya iku zoologis Prancis lan panulis
Dhèwèké iku yogané Nicolas Desmarest lan bapaké Anselme Sébastien Léon Desmarest
Rikala isih ngangsu kawruh, Desmarest iku muridé Georges Cuvier lan Alexandre Brongniart
Ing taun 1815, dhèwèké nggantèni Pierre André Latreille minangka profèsor zoologi ing "École nationale vétérinaire d'Alfort"
Limang taun sabanjuré, dhèwèké kadhapuk ing Académie Nationale de Médecine
Desmarest mbabar "Histoire Naturelle des Tangaras, des Manakins et des Todiers" (1805), "Considérations générales sur la classe des crustacés" (1825), "Mammalogie ou description des espèces des Mammifères" (1820) lan "Dictionnaire des Sciences Naturelles" (1816–30, karo André Marie Constant Duméril)
Génus ganggeng soklat "Desmarestia", kulawarga Desmarestiaceae, saha ordo Desmarestiales dijenengi mangkono kanggo ngajèni dhèwèké
Karya-karya anggitané Desmarest dipethik ing rujukan-rujukan abad ka-19 lan ka-20, nanging jenengé salah katulis A
Xavier Bichat Marie François Xavier Bichat (#ALIH) inggih punika, dhokter, sarta fisiolog saking Prancis
Miturut pamanggih saking bapanipun, piyambakipun nimba kawruh wonten ing sekolah kadhokteran kutha Lyon, nalika taun 1793 piyambakipun sekolah ten Paris
Bichat kekancanan kaliyan dhosènipun Pierre-Joseph Désault, dhosèn punika mpromosikanken Bichat
Nalika Désault séda (1795), Bichat wiwit menerbitaken kasil-kasil saking panemuannipun
Nalika taun 1797, Bichat milai nyepeng njabatan dados profèsor langsung kasil
Nalika taun 1800 piyambakipun nyambut damel dados dhokter wonten ing Rumah Sakit Hôtel-Dieu, Paris
Nalika samanten, piyambakipun wiwit panemuan ageng woten ing babagan anatomi manungsa sarta nerbitaken penemuanipun ingkang irah-irahanipun "Des Recherches physiologiques sur la vie et la mort" ("Panelitèn Fisiologi dhumateng Tiyang Gesang kaliyan Tiyang ingkang sampun séda")
Bichar séda ning yuswa 30 taun sasampunipun dawah saking tangga
Xavier Bichat dipunpusarakaken ten Cimetière du Père-Lachaise, Paris
Bichat mapunika salah satunggaling tokoh ingkang namanipun kaserat wonten ing Menara Eiffel, sesarengan kaliyan 71 asma sanès
Ora namung punika, namanipun uga dipundiabadikaken kanggé struktur awak ingkang gadhah lemak, inggih punika pipi ingkang asring wonten ing pipinipun bocah-bocah, kumpulan lemak Bichat.
Alexis Bouvard Alexis Bouvard (27 Juni 1767 – 7 Juni 1843) inggih punika astronom saka Perancis
Piyabakipun kondhang amargi naté ngamati "ketidakbiasaan" gerak planit Uranus kaliyan ngusulaken kawontenan planit kaping wolu wonten ing Tata Surya
Miyos wonten ing Contamines, Perancis, kasuksesanipun Bouvard manika kados panemuan wolung komet sarta pangumpulan tabel astronomis Yupiter, Saturnus kaliyan Uranus
Manggihi wonten ingkang boten biyasa saking gerakanipun planit Uranus, Bouvard ngusulaken kawontenan planit kaping wolu punika ingkang boten bisa punika
Sasampunipun piyambakipun séda, posisi Neptunus dipuétang dhateng John Couch Adams, lajeng dipunlajengaken dhumateng Urbain Le Verrier, dhedhasar pangamatannipun.
Urbain Le Verrier Urbain Jean Joseph Le Verrier (]; #ALIH) inggih punika matematikawan Prancis ingkang neliti mekanika benda langit, piyambakipun kawentar amargi naté tumut panalitèn ingkang kasilipun panemuan planit Neptunus
Le Verrier gadhah garwa kaliyan putra
Piyambakiipun séda ten Paris, Prancis dipunpusarakaken wonten ing Cimetière Montparnasse
Wonten globe langit ageng ingkang dipundamel saking watu dipunyasa wonten ing inggilipun kijing.
Piyambakipun nyambut damel wonten ing Marseille kaliyan Paris wonten tlatah mrika piyambakipun manggihi asteroid énggal
Masarakat uga naté mublikasikaken panemuan salah satunggaling asteroid sanès ingkang dipuntemukaken dhumateng Chacornac winten ing Marseille, 20 Massalia‎, nalika 30 September 1852
Nanging sajatosipun astroid punika, Annibale de Gasparis sampun naté dipunpanggihi sedinten saderengipun dipunpanggihi Chacornac
Asteroid 1622 Chacornac kaliyan kawah Chacornac wonten Rembulan dipunparingi nama sami kados ta namanipun Chacornac, panghormatan kanggé piyambakipun.
Pierre Louis Maupertuis Pierre-Louis Moreau de Maupertuis (]; Saint-Malo, 17 Juli 1698 – Basel, 27 Juli 1759) piyambakipun punika matematikawan, filsuf, sarta cendekiawan Perancis
Piyambakipun dados direktur Académie des Sciences, naté nyepeng kalungguhan dados présidhèn ingkang kaping pisanan wonten ing Akademi Sains Prusia amargi undangan Friedrich II saking Prusia
Maupertuis ngelaksanakaken èkspèdhisi maring Laplandia kanggé nentukaken wujud Bumi
Piyambakipun sok angsal kredit amargi panemuan "asas tindakan terkecil".
Charles Messier Charles Messier (26 Juni 1730 – 12 April 1817) inggih punika astronom Perancis ingkang kondhang amargi katalog Messier ingkang isinipun babagan obyek-obyek langit dalam, kaya ta nebula kaliyan gugus bintang, iangkang gunggungipun ngantos 103 ingkang kawentar dados Obyek Messier
Messier sajatosipun tiyang ingkang mburu komet, katalog mau dipundamel kanggé nuntun kaliyan mbentenaken watara obyek-obyek langit difus ingkang wonten ing posisi tetap kaliyan obyek langit ingkang pindah-pindah
Messier manika miyos wonten ing Badonviller wonten ing wewengkon Lorraine, Perancis, putra kaping sedasa saking sadulur ingkang gunggungipun kalih welas, bapanipun Francoise B
Grandblaise, ibunipun Nicolas Messier, piyambakipun putra saking penegak hukum
Nem sadulur sampun séda nalika taksih enèm, nalika taun 1741 bapanipun séda
Charles ingkang remen kaliyan astronomi amargi wonten komet spektakuler berekor enam nalika taun 1744 sarta wontenipun kadadosan gerhana srengéngé cincin ingkang saged dipunpirsani saking kutha kelairan nalika tanggal 25 Juli, 1748
Nalika taun 1751 piyambakipun nyambut damel kaliyan Joseph Nicolas Delisle, astronom Angkatan Laut Perancis, ingkang ngutus piyambakipun supados njagi kanthi primpen cathetan-cathetan pangamatanipun
Pengamatan kaping pisan Messier ingkang dipunsimpen awujud dhokumèn punika njlentrehakan babagan transite Merkurius nalika tanggal 6 Mèi, 1753
Nalika tanggal 1764, piyambakipun dados anggota Royal Society, tanggal 30 Juni 1770, Messier dipunangkat dados anggota Akademi Ilmu Pengetahuan Perancis
Messier naté kapanggih tiga welas komet :
Édouard Albert Roche Édouard Albert Roche (#ALIH) yakuwi ilmuwan saka Prancis, ingkang nyambut damel ing panalitèn medan mekanik celestian
Namanipun dipunparingaken kanggé konsèp Roche sphere, Roche limit kaliyan Roche lobe
Piyambakipun nimba kawruh ing Universitas Montpellier, piyambakipun dafos profésor wonten ing insitut ingkang sami, wonten mriku piyambakipun nyambut dammel kanggé Faculté des Sciences taun 1849
Roche neliti matematika babagan hipotetis neblua Pierre-Simon sekaliyan njlentrehaken kasilipun wonten ing seratan wonten ing Akademi Montpellier.
Nicolas-Claude Fabri de Peiresc Nicolas-Claude Fabri de Peiresc (1 Dhésèmber 1580 – 24 Juni 1637) inggih punika astronom saking Perancis
Panelitianipun punika babagan penentuan bèntenipun garis ujur saking sadaya wonten ing Éropah, ngantos Laut Tengah kaliyan Afrika Utara
Piyambakipun naté nemu Nebula Orion nalika taun 1610.
Yoann Gourcuff Yoann Gourcuff (#ALIH) inggih punika salah satunggaling juru main Bal-balan asal Prancis
Wiwit mangsa 2006-2007 piyambakipun main kanggé Olympique Lyonnais
Gourcuff kados ingkang sampun kaandharaken déning mantan juru main timnas Prancis, David Ginola, minangka juru main paling apik wonten ing generasinipun
Saking gaya main lan kemampuanipun, piyambakipun lajeng kabandhingaken kaliyan Legenda Prancis, Zinedine Zidane
Taun 2001 piyambakipun kagabung kaliyan Rennes saking FC Lorient
Éwadéné pikantuk tawaran saking Ajax Amsterdam lan Arsenal F.C., Gourcuff langkung milih tetep wonten ing Rennes nalika piyambakipun resmi minangka juru main profésional nalika taun 2003
Saking mangsa 03/04 dumugi 05/06 piyambakipun main kanggé Rennes wonten ing Liga Prancis ("Ligue 1")
Nalika wonten ing Rennes piyambakipun naté main wonten ing Piala UEFA, Piala Prancis, lan Piala Liga (Prancis)
Kajawi punika, piyambakipun ugi sampun ndhèrèk tim nasional bal-balan Prancis ing tingkat U-21
Yoann minangka putra saking Christian Gourcuff, satunggaling pelatih sarta mantan juru main bal-balan
Sasampuning kemajuanipun wonten ing tim junior, Gourchuff lajeng mlebet ing tim sènior, Gourchuff ingkang rikat dados juru main ingkang apik, langsung dipunminati déning klub Italia, AC Milan
Gourchuff narik kawigatosan saking kathah klub apik, éwadéné makaten, piyambakipun boten naté mlebet ing starting eleven, saèngga kasilihaken dhateng klub saking nagara asalipun, inggih punika Bordeaux
Ndhèrèkaken mangsa ingkang sukssè, ing pundi Bordeaux saged ngrebut "double winner", lan Gourcuff pikantuk sapérangan pangaji-aji individu ingkang damel piyambakipun lajeng napak asmani kontrak kanthi permanèn
Gourcuff dados "Pemain paling apik Prancis taun punika" (pikantuk pangaji-aji UNFP Ligue 1
Agustus 2010, piyambakipun pindhah dhateng Lyon kanthi kontrak gangsal taun
Gourcuff minangka juru main Internasional Prancis
Sadèrnègipun main wonten ing tingkat sènior, langkung rumiyin piyammbakipun main wonten ing Tim Nasional Prancis U-19, ingkang menangaken kejuaraan European Under-19 Football Championship taun 2005
Piyambakipun miwiti debut kanggé tim sènior nalika wulan agustus 2008
Gourcuff damel gol internasional kapisananipun kalih wulan candhakipun nalika nglawan tim nasional Rumania
Gourcuff main kapisanan wonten ing tetandhingan ing tunamèn ageng kanggé Prancis nalika Piala Donya FIFA 2010
Wiwit kagabung kaliyan tim nasional, piyambakipun kaposisikaken wonten ing gelandhang ("playmaker"), posisi ingkang dipuntilaraken lan boten dipunisi wiwit Zidane pènsiun taun 2006
Awal lan Pagesangan Pribadi
Gourcuff miyos tanggal 11 Juli 1986 wonten ing Ploemeur, Morbihan, Brittany saking pasangan Dr
Asalipun saking kulawarga ulah ragawan
Ingkang ibu minangka juru main basket, ingkang raka, Erwan, minangka perenang lan pembalap sepedha, dén éingkang rama minangka mantan juru main bal-balan ingkang naté main kanggé klub-klub wonten ing kathah nagara, kados Prancis, Switserlan, lan Kanadha, nanging piyambakipun langkung misuwur nalika main kanggé klub Rennes, Lorient, and Le Mans
Ingkang rama lajeng pindhah pedamelan minangka manajer ingkang nindakaken pedamelanipun wonten ing Rennes, Le Mans, Lorient (2), lan Qatari klub Al-Gharafa
Sapunika piyambakipun njabat minangka manager wonten ing Lorient, tugas kaping tiga wonten ing klub punika, ingkang sampun dipunkelola wiwit taun 2003
Minangka putranipun, gourcuff enèm terampil wonten ing ulah raga bal-balan lan tènis, ugi dados juru main paling apik saking golongan umuripun (12 taun), nanging, pungkasanipun Gourcuff langkung milih bal-balan tinimbang tènis.
Déné nalika miwiti karièripun minangka juru main bal-balan, Gorucuff langkung remen lan pikantuk inspirasi saking gaya bal-balan tim nasional Brasil taun 1970-an, ingkang kapanggihaken wonten ing kasèt nalika piyambakipun pirsani kaliyan ingkang rama
Piyambakipun asring galdhèn supados saged niru kawegiganipun legènda Brasil, Pelé
Awal karièr lan Rennes
Gourcuff miwiti karièripun kaliya FC Lorient, ingkang nalika samanten dipunmanageri déning bapakipun piyambak nalika taun 1992
Sadanguning wonten ing Lorient, piyambakipun ugi dipungladhi déning PEF Ploufragan, sawijining akademi laladan ingkang dumunung wonten ing Brittany region, ingkang ugi kalatih wonten ing Clairefontaine, akademi wonten ing Île-de-France
lajeng kapindhahanipun ingkang rama dhateng Stade Rennais F.C., Gourcuff ndhèrèkaken lan napak asmani kontrak minangka juru main enèm nalika taun 2001, déné nalika wiwitanipun dipunanggep minangka saingan saking Nantes
Piyambakipun nelasaken kalih taun wonten ing akademi kanggé juru main enèm klub punika kanthi main wonten ing klub U-19, ingkang menangaken Coupe Gambardella nalika taun 2003
Rennes ngasoraken Strasbourg 4–1 wonten ing tetandhingan final wonten ing Stade de France
Gourcuff damel gol pambuka wonten ing tetandhingan punika
Kalebet wonten ing tim punika inggih kanca wonten ing tim ing mangsa candhakipun lan wonten ing tim nasional, inggih punika Jimmy Briand lan Sylvain Marveaux
Mlebet wonten ing mangsa 2003-2004 Ligue 1
Gourcuff main wonten ing 15 tetandhingan kanthi damel 2 gol kaliyan tim punika sadèrèngipun napak asmani kontrak profèsioalipun ingkang kapisanan, november 2003, ingkang dipunpromosikaken dhateng tim sènior déning manager Laszlo Bölöni
Gourcuff miwiti debut minangka juru main profèsional nalika tanggal 25 Januari 2004 nalika ngasoraken Auxerre 2-0 minangka juru main pengganti
Sasampuning tetandhingan punika, piyambakipun kawangsulaken dhateng tim cadhangan
Gourcuff mlebet malih dhateng tim sènior wulan maret, kanthi dados juru main pengganti nalika nglawan Strasbourg lan Lille
Tanggal 18 April, piyambakipun main kapisanan minangka juru main inti nalika menang 3-1 nglawan Bordeaux
Gourcuff main kaping kalih minangka juru main inti wonten ing tetandhingan pungkasan nalika damel satunggal assist nalika menang 4-0 nglawan Montpellier
Wonten ing mangsa kaping kalihipun kaliyan Bölöni (mangsa 2004-2005), Gourcuff dipunputer kanggé main wonten ing klub cadhangan lan tim sènior
Piyambakipun main kaping 9 wonten ing tim cadhangan lan kaping 21 wonten ing tim sènior
Gourcuff namung main wonten ing 6 tetandhingan kanthi damel satunggal assist nanging boten damel gol
Wonten ing mangsa 2005-2006, piyambakipun dipunparingi kostum kanthi angka 10 déning Bölöni, lan dipunparingi papan ing tim utama
Wonten ing mangsa kapisananipun minangka juru main inti, Gourcuff main wonten ing 42 tetandhingan kanthi nyumbangaken 6 gol
Piyambakipun main wonten ing sisih tengah kaliyan kanca sasami tiyang Prancis Olivier Monterrubio kaliyan juru main Swèdhen Kim Källström lan damel debut wonten ing European tanggal 15 September wonten ing UEFA Cup puteran kapisan kaliyan klub Spanyol, Osasuna minangka juru main pengganti
Rennes menangaken tetandhingan kanthi agrégat 3-1, nanging lajeng kasingkir saking kompetisi wonten ing babak grup ing kompetisi punika
Tigang dinten sasampuning debut Éropanipun, tanggal 18 September, Gourcuff damel gol kapisananipun minangka juru main profèsional nalika menang 2-0 nglawan Monaco
Wonten ing pérangan akir mangsa, Gourcuff ugi damel gol malih
Piyambakipun damel 3 gol wonten ing sekawan minggu.
Gol kapisananipun tanggal 25 Pebruari 2006 wonten ing kemanangan tandhang 4-1 nglawan Lyon
Sasampuning satunggal minggu boten damel gol, Gourcuff ngréspon kanthi damel gol wonten ing minggu candhakipun nalika Rennes menang nglawan Ajaccio lan Metz
Wonten ing Coupe de France, Gourcuff main wonten ing sadaya tetandhingan, kanthi Rennes dumugi ing babak semifinal, amargi kasor 3-0 déning Marseille
Wonten ing pungkasaning mangsa, Rennes dumunung wonten ing posisi 7 Ligue 1, kanthi makaten tim punika gadhah hak kanggé ndhèrèk kualifikasi UEFA Intertoto Cup 2006
Gourcuff mungkasi karièripun kaliyan Rennes kanthi nglampahi 80 tetandhingan, 6 gol, lan 9 assist
Sasampuning mangsa 2005-2006, Gourcuff kagayutaken kaliyan sajumlah klub ageng Éropa kados ta klub Walanda, Ajax Amsterdam, klub Spanyol, Valencia, lan klub Inggris, Arsenal
Nanging wonten ing pungkasan, piyambakipu kagabung kaliyan klub Italia, Milan
Piyambakipun napak asmani kontrak kanthi wekdal 5 taun kanthi béya transfer € 4.58 yuta
Gourcuff migunakaken kostum angka 20, lan nindakaken debut kompetitifipun kaliyan "Rossoneri" tanggal 9 Agustus 2006, wonten ing babak grup ronde kaping 3 UEFA Champions League nglawan klub Serbia, Red Star Belgrade
Piyambakipun main minangka juru main pengganti wonten ing menit kaping 81, kanggé nggantosaken Andrea Pirlo nalika Milan menang 1–0
Wonten ing tetandhingan salajengipun kaliyan tim saking Yunani, AEK Athens ing UEFA Champions League babak grup, Gourcuff damel gol kapisanan kanggé klub punika nalika Milan menang 3-0
Gourcuff boten damel debut wonten ing Serie A dumugi tanggal 20 September nalika mainaken tetandhingan kanthi kamenangan 1-0 saking Ascoli
Wonten ing tetandhingan salajengipun, Gourcuff dipunputer antawising dados lineup awal lan wonten ing bangku cadhangan, lan nutup mangsa kanthi damel gol wonten ing tetandhingan pungkasan Milan ing Serie A, sawijining kekalahan 3-2 kanggé Udinese
Éwadéné boten main wonten ing tetandhingan Final Liga Champions UEFA 2007, ingkang dipunmenangaken Milan, Gourcuff ndhèrèk pikantuk medhali pamenang kaliyan klub minangka partisipasinipun wonten ing babak panyisihan grup lan babak sistem palastra tetandhingan
Amargi Milan menangaken Liga Champions, Gourcuff kalebet wonten ing skuad ingkang tetandhingan wonten ing Piala Super Éropa 2007 lan FIFA Club World Cup 2007, éwadéné piyambakipun boten main wonten ing tetandhingan sadèrèngipun lan boten asring main wonten ing kompetisi salajengipun
Wonten ing mangsa 2007-2008, Gourcuff ngupaya kanggé saged saingan melebt tim inti kaliyan Pemain Tim Nasional Brasil lan Pamenang Pemain Paling Apik Donya FIFA 2007 Kaka
Pangembangan Gourcuff lan tumindak wonten ing klub ugi dados pitakènan déning manajer Carlo Ancelotti ingkang kanthi kritis ngandharaken bilih juru main punika gadhah prakawis bab psikologis
Gourcuff namung main wonten ing 15 tetandhingan liga kanggé klub lan namung kaping sekawan dados starter
Piyambakipun damel satunggal gol wonten ing mangsa punika nalika tanggal 31 Oktober 2007 nalika ngasoraken Sampdoria 5-0
Tanggal 24 Fèbruari 2008, sasampunipun main minangka pengganti wonten ing babak kapisanan, Gourcuff maringi assist kanggé gol ingkang kadamel déning Filippo Inzaghi wonten ing menit kaping 90, kanggé kamenangan 2-1 saking Palermo
Wonten ing 9 tetandhingan pungkasan mangsa, Gourcuff minangka juru main cadhangan ingkang boten dipunmainaken wonten ing 7 tetandhingan
Wonten ing tetandhingan pungkasan, Gourcuff maringi assist kanggé Alexandre Pato wonten ing kamenangen 5-1 saking klub Reggina
Wonten ing tanggal 31 Mèi 2008, wakil présidhèn saking Milan, Adriano Galliani mutusaken badhé nransfer Gourcuff dhateng klub Prancis, Bordeaux wonten ing kalamangsa 2008-2009
Ing taun 2010, wonten ing satunggaling asiling wawancara kaliyan ariwarti Prancis, L'Equipe, kapten Paolo Maldini ngandharaken bilih Gourcuff kirang ing bab kadhisiplinan ing klub kasebat lan ugi asring nolak kanggé nyinaoni basa Italia
Paolo Maldini ugi ngandharaken, Gourcuff boten maringi pambiyantu ingkang maksimal wonten ing Milan, Gourcuff piyambak ugi mangertos bab punika
Gourcuff boten nanggepi pamanggih punika, nanging ingkang rama, Kristen, boten ngandharaken dhateng France Football bilih wonten sajinis "konspirasi" ingkang péngin ngrisak nama putranipun
Ingkang rama ugi nanggepi tuduhan saking Maldini kanthi ngendika bilih putranipun ndhèrèk kursus basa Italia kalih jam saben dintenipun lan saged micantenan kanthi basa Italia antawis kalih wulan candhakipun, ugi ngandharaken bilih Gourcuff remen babagan taktik, kanggé nanggepi pamanggih saking Maldini ingkang ngendika bilih Gourcuff boten purun sinau basa Italia
Gourcuff ugi dipunbéla déning Présidhèn Klub, Jean-Louis Triaud ingkang minangka mantan présidhèn klubipun nalika Gourcuff taksih wonten ing Bordeaux, ingkang ngandharaken bilih koméntar Maldini, "Yoann boten kados punika
Nomer sedasa ingkang boten main kaliyan golongan ingkang radi nylenéh.
Punika boten sami kaliyan punapa ingkang dipunpirsani nalika Gourcuff wonten ing Bordeaux
Piyambakipun "terintegrasi" kanthi saé kaliyan kanca sanès, lan kolèktif kaliyan sadayanipun wonten ing lapangan
Piyambakipun nilaraken pepènget ingkang saé wonten ing ngriki
"Gol punika sanès kebetulan." "Punika nedahaken sawijining keajaiban saking piyambakipun
Kula rumoas sedhih nalika Zidane pènsiun
Ningali Gourcuff sampun paring panglipur tumrap kula
Nalika kula ningali pemain kados Gourcuff, kula rumaos kados laré malih." Wonten ing Bordeaux, Gourcuff langsung mlebet wonten ing skuat kanggé mangsa 2008-2009, lan damel gol wonten ing debutipun nalika nglawan Caen kanthi kamenangen 2-1 lan ugi mbiyantu Bordeaux ngrengkuh Trophy Trophee des ingkang angka 2
Piyambakipun damel gol ingkang angka 4 (gol pamungkas) nalika Bordeaux menanga 4-0 saking tim Vannes wonten ing Coupe de la Ligue Final
Gourcuff ugi maringi assist kanggé gol ingkang angka 3
Piyambakipun damel kalih gol kanggé Bordeaux wonten ing Liga Champions mangsa 2008-09 tumrap Roma lan CFR Cluj
Tanggal 11 Januari 2009, Gourcuff damel satunggal gol ingkang kapilih minangka gol paling apik wonten ing mangsa punika déning para fans, gol punika kadamel nalika nglawan Paris Saint-Germain kanthi kamenangan 4–0
Sasampuning pikantuk operan saking kancanipun, Matthieu Chalmé, wonten ing njawi kothak pénalti, Gourcuff kanthi rikat "ndriblle" bal, ngléwati bèg PSG, Sylvain Armand, lajeng kanthi rikat nggèsèr bal saking kiwa manengen ingkang damel Sammy Traore ical kaseimbanganipun, lajeng nendhang bal nglèwati kiper Paris Saint-Germain Mickael Landreau kanthi suku tengen pérangan njawinipun
Kalih minggu candhakipun, Gourcuff damel gol ingkang angka 5 lan 6-ipun, punika kadamel nalika nglawan Nantes wonten ing kamenangan 2-1 lan imbang 2-2 kaliyan Lille Sasampunipun boten damel gol wonten ing 7 minggu candhakipun, Gourcuff wangsul malih saged damel gol nalika nglawan klub Le Havre
Nalika tanggal 20 April 2009, Gourcuff damel kalih gol ingkang kapisanan wonten ing satunggal tetandhingan sadanguning piyambakipun main bal-balan wonten ing karièripun nalika nglawan Rennes, mantan klubipun kanthi kamenangan 3-2
Tigang minggu candhakipun, Gourcuff mempertahankan makaping kaping damel gol wonten ing saben pertandhinganipun nalika nglawan Sochaux, Valenciennes, lan Le Mans, kacathet piyambakipun sampun damel 12 gol wonten ing mangsa punika
Bordeaux menangaken tigang tetandhingan liga, ingkang kanthi makaten damel klub punika dumunung wonten ing posisis angka 1 nuju dhateng minggu pungkasan wonten ing mangsa punika
Pungkasanipun Bordeaux menangaken gelar liga ingkang minangka gelar kaping enem wonten ing sajarah klub
Klub punika ugi kacathet klub angka kalih ingkang naté ngrengkuh gelar gandha, minangka kasil saking Coupe de la Ligue
Kanggé kasil saking mangsa 2008-09, Gourcuff dipunanugrahi pangaji-aji UNFP Ligue 1 (Player of the Year)
Piyambakipun ugi mlebet wonten organisasi Ligue 1 Tim of the Year